બાજરીના સુકા પૂળાને ૫ થી ૭ સે.મી.ના ટુકડા કરી તેના ઉપર થોડું મીઠાનું પાણી છાંટીને આપશો તો ઢોર ખાશે અને બગાડ નહીં કરે તેમજ શક્ય હોય તો કઇ લીલોચારો કે ઝાડના પાંદડા થોડા પ્રમાણમાં ઉપર મુજબ કાપીને બાજરીના પૂળાના કકડા જોડે ભેગા કરીને આપશો જેથી ઢોર તેનો સંપૂર્ણપણે ઉપયોગ કરશે.આવી રીતે કોઈપણ બીજા ચારાના નાના નાના ટુકડા ચાફકટર અથવા સુડા વડે કરી ઢોરને ખવડાવવામાં આવે તો ચારાનો ૧૫ થી ૨૦ ટકા બગાડ અટકાવી શકાય છે.જે અછતના સમયમાં ઘણું જ જરૂરી છે.જે કઇ ચોખ્ખો ઓગાટ રહે તેને ખાતરના ખાડામાં ન નાખતા તેના નાના ટુકડા કરી ભૂખ્યા ઢોરને ખવડાવવા માટે ઉપયોગ લેવો જોઈએ.